ddrg/super_eurlex huggingface dataset:
Euroopa Liidu Teataja L 176 , 10/07/1999 Lk 0035 - 0035



Nõukogu otsus, 17. mai 1999, Islandi Vabariigi ja Norra Kuningriigiga lepingu sõlmimise kohta viimase kahe riigi osalemiseks Schengeni acquis' sätete rakendamises, kohaldamises ja arendamises (1999/439/EÜ) EUROOPA LIIDU NÕUKOGU, võttes arvesse Amsterdami lepinguga Euroopa Liidu lepingule ja Euroopa Ühenduse asutamislepingule lisatud Schengeni acquis' Euroopa Liitu integreerimist käsitleva protokolli artikli 6 lõiget 1, ON VASTU VÕTNUD JÄRGMISE OTSUSE: Ainus artikkel Käesolevaga kiidetakse heaks Islandi Vabariigi ja Norra Kuningriigiga sõlmitud leping viimase kahe riigi osalemiseks Schengeni acquis' sätete rakendamises, kohaldamises ja arendamises, samuti sellele lepingule lisatud lisad, lõppakt, deklaratsioonid ja kirjavahetus. Esimeses lõigus nimetatud dokumentide tekstid on lisatud käesolevale otsusele. Brüssel, 17. mai 1999 Nõukogu nimel eesistuja J. Fischer --------------------------------------------------
Euroopa Liidu Teataja L 194 , 27/07/1999 Lk 0047 - 0048



Komisjoni otsus, 1. juuli 1999, millega määratakse liikmesriikide kaupa kindlaks Kalanduse Arendusrahastu (FIFG) kulukohustuste assigneeringute soovituslik jaotus ajavahemikuks 2000–2006 muudes kui struktuurifondide eesmärgi 1 piirkondades (avaldatud numbri K(1999) 1760 all) (1999/500/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. juuni 1999. aasta määrust (EÜ) nr 1260/1999, millega nähakse ette üldsätted struktuurifondide kohta, [1] eriti selle artikli 7 lõike 3 neljandat lõiku, ning arvestades, et: (1) määruse (EÜ) nr 1260/1999 artikli 2 lõike 3 esimeses lõigus väidetakse, et FIFG osaleb väljaspool eesmärgi 1 piirkondi kalandussektori struktuurimeetmetes; (2) 24. ja 25. märtsil 1999 Berliinis toimunud Euroopa Ülemkogu kohtumise eesistujariigi järelduste artiklis 40 määrati kindlaks asjaomaste meetmetega seotud summad ajavahemikuks 2000–2006; (3) määruse (EÜ) nr 1260/1999 artikli 7 lõike 3 neljandas lõigus sätestatakse, et tehes liikmesriikide kaupa asjaomasteks meetmeteks kasutatavate kulukohustuste assigneeringute soovituslikke jaotusi, peab komisjon kasutama arusaadavaid menetlusi; komisjon tõi selleks kasutatava meetodi välja 18. märtsil 1999 COREPERile esitatud teatises; [2] (4) assigneeringud tuleks jaotada vastavalt kõnealusele meetodile, ON VASTU VÕTNUD KÄESOLEVA OTSUSE: Artikkel 1 Kalanduse Arendusrahastu kulukohustuste assigneeringute soovituslikud summad ajavahemikuks 2000–2006 muudes kui struktuurifondide eesmärgi 1 piirkondades on esitatud lisas liikmesriikide kaupa. Artikkel 2 Käesolev otsus on adresseeritud liikmesriikidele. Brüssel, 1. juuli 1999 Komisjoni nimel komisjoni liige Emma Bonino [1] EÜT L 161, 26.6.1999, lk 1. [2] "komisjoni tehniline teatis FIFG rahastamisvahendite kohta" (teatis delegatsioonidele, SN 1122/99, 18. märts 1999). -------------------------------------------------- LISA Kalanduse Arendusrahastu kulukohustuste assigneeringute soovituslik jaotus ajavahemikuks 2000–2006 muudes kui struktuurifondide eesmärgi 1 piirkondades liikmesriikide kaupa (miljonites eurodes (1999. aasta hindades)) | Liikmesriigid | Assigneeringute summa | Belgia | 34 | Taani | 197 | Saksamaa | 107 | Kreeka | — | Hispaania | 200 | Prantsusmaa | 225 | Iirimaa | — | Itaalia | 96 | Luksemburg | — | Madalmaad | 31 | Austria | 4 | Portugal | — | Soome | 31 | Rootsi | 60 | Ühendkuningriik | 121 | Kokku | 1106 | --------------------------------------------------
Euroopa Liidu Teataja L 195 , 28/07/1999 Lk 0031 - 0031



Nõukogu otsus, 29. aprill 1999, lepingu sõlmimise kohta, millega muudetakse teadus- ja tehnikaalast koostöölepingut Euroopa Ühenduse ja Austraalia vahel (1999/510/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 130m koostoimes artikli 228 lõike 2 esimese lausega ja lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: (1) nõukogu kiitis oma 27. juuni 1994 otsusega heaks teadus- ja tehnikaalase koostöölepingu Euroopa Ühenduse ja Austraalia vahel [2]; (2) nõukogu volitas oma 24. septembri 1998 otsusega komisjoni ülalmainitud lepingu artikli 11 lõikes 2 sätestatud korras pidama läbirääkimisi kõnealuse lepingu muutmiseks üksnes koostöövaldkondades, mida on mainitud kõnealuse lepingu artiklis 4; (3) nõukogu andis oma 29. märtsi 1999 otsusega loa muutmislepingu allkirjastamiseks; (4) muutmisleping tuleks heaks kiita, ON VASTU VÕTNUD JÄRGMISE OTSUSE: Artikkel 1 Leping, millega muudetakse teadus- ja tehnikaalast koostöölepingut Euroopa Ühenduse ja Austraalia vahel, kiidetakse heaks. Muutmislepingu tekst on lisatud käesolevale otsusele. Artikkel 2 Euroopa Ühenduse ja Austraalia vahelise teadus- ja tehnikaalase koostöölepingu artikli 11 kohaselt teatab nõukogu eesistuja, et ühendus on lepingu jõustumiseks vajalikud menetlused lõpule viinud. Luxembourg, 29. aprill 1999 Nõukogu nimel eesistuja W. Müller [1] Arvamus on esitatud 14. aprillil 1999 (Euroopa Ühenduste Teatajas seni avaldamata). [2] EÜT L 188, 22.7.1994, lk 17. --------------------------------------------------
Euroopa Liidu Teataja L 188 , 21/07/1999 Lk 0003 - 0003



Nõukogu otsus, 19. juuli 1999, millega muudetakse ühist seisukohta 96/184/ÜVJP relvaekspordi kohta endisesse Jugoslaaviasse (1999/481/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 15, ning arvestades, et: (1) 26. veebruaril 1996 võttis nõukogu vastu ühise seisukoha 96/184/ÜVJP relvaekspordi kohta endisesse Jugoslaaviasse, [1] mida on muudetud nõukogu otsusega 98/498/ÜVJP [2]; (2) seda ühist seisukohta tuleks ajakohastada, võttes arvesse muudatusi rahvusvaheliste relvajõudude kohalolekus Bosnias, eelkõige stabiliseerimisjõudude (SFOR) sinnapaigutamist; (3) rahu ja stabiilsuse saavutamiseks Bosnias ja Hertsegoviinas ei tohiks embargo alla kuuluda laskurrelvade vedu politseijõududele, ON TEINUD JÄRGMISE OTSUSE: Artikkel 1 Ühist seisukohta 96/184/ÜVJP muudetakse järgmiselt: 1. punkti 2 alapunkt i asendatakse järgmisega: "i) ajavahemikuks, mil sinna on paigutatud SFOR, samuti muude operatsioonide, sh rakendusvägede (IPTF) tegutsemise ajaks, jäetakse EL relva-, laskemoona- ja sõjavarustusembargo [3] Bosnia ja Hertsegoviina, Horvaatia ning Jugoslaavia Liitvabariigi suhtes jõusse. Selle embargo alla ei kuulu demineerimistegevuseks vajalike seadmete vedu ega laskurrelvade vedu politseijõududele Bosnias ja Hertsegoviinas. Liikmesriigid teatavad sellistest vedudest nõukogule;" 2. Punkt 3 asendatakse järgmisega: "3. Käesolev ühine seisukoht vaadatakse uuesti läbi enne SFORi tegevuse lõppu." Artikkel 2 Käesolev otsus jõustub selle vastuvõtmise päeval. Artikkel 3 Käesolev otsus avaldatakse Euroopa Ühenduste Teatajas. Brüssel, 19. juuli 1999 Nõukogu nimel eesistuja T. Halonen [1] EÜT L 58, 7.3.1996, lk 1. [2] EÜT L 225, 12.8.1998, lk 1. [3] Eespool nimetatud embargo hõlmab 8. ja 9. juuli 1991. aasta EÜ embargonimekirjas loetletud taparelvi ja nende laskemoona, relvaplatvorme, muid platvorme ja lisavarustust. Samuti hõlmab embargo sõjatehnika varuosi, remonti ja vedu ning enne embargo jõustumist sõlmitud lepinguid. --------------------------------------------------
Euroopa Liidu Teataja L 192 , 24/07/1999 Lk 0047 - 0047



Nõukogu otsus, 21. juuni 1999, ühelt poolt Euroopa Ühenduse ja teiselt poolt Islandi Vabariigi vahel kirjavahetuse teel sõlmitud kokkuleppe kohta, mis käsitleb Euroopa Majandusühenduse ja Islandi Vabariigi vahelise kokkuleppe protokolli nr 2 (1999/492/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koostoimes artikli 300 lõike 2 esimese lausega, võttes arvesse komisjoni ettepanekut ning arvestades järgmist: (1) Võtmaks arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga ja Uruguay vooru kokkulepete rakendamist, on peetud läbirääkimisi kirjavahetuse teel kokkuleppe sõlmimiseks ühelt poolt Euroopa Ühenduse ja teiselt poolt Islandi Vabariigi vahel Euroopa Majandusühenduse ja Islandi Vabariigi vahelise kokkuleppe protokolli nr 2 suhtes [1]. (2) Leping tuleb heaks kiita, ON TEINUD JÄRGMISE OTSUSE: Artikkel 1 Käesolevaga kiidetakse ühenduse nimel heaks ühelt poolt Euroopa Ühenduse ja teiselt poolt Islandi Vabariigi vahel kirjavahetuse teel sõlmitud kokkulepe, mis käsitleb Euroopa Majandusühenduse ja Islandi Vabariigi vahelise kokkuleppe protokolli nr 2. Kokkuleppe tekst on lisatud käesolevale otsusele. Artikkel 2 Komisjon, keda abistab määruse (EÜ) nr 3448/93 [2] artiklis 15 osutatud komitee, võtab nimetatud määruse artiklis 16 sätestatud korras vastu käesoleva otsuse kohaldamise üksikasjalikud eeskirjad. Artikkel 3 Nõukogu eesistuja on volitatud määrama pädeva isiku, kes kirjutab alla artiklis 1 osutatud ühenduse suhtes siduvale kokkuleppele. Luxembourg, 21. juuni 1999 Nõukogu nimel eesistuja G. Verheugen [1] EÜT L 301, 31.12.1972, lk 2. [2] EÜT L 318, 20.12.1993, lk 18. Määrust on viimati muudetud määrusega (EÜ) nr 2491/98 (EÜT L 309, 19.11.1998, lk 28). --------------------------------------------------
Komisjoni otsus,

1. juuli 1999,

millega muudetakse otsust 94/577/EÜ loomatervishoiunõuete ja veterinaarsertifikaatide kohta veisesperma importimisel kolmandatest riikidest

(teatavaks tehtud numbri K(1999) 1775 all)

(EMPs kohaldatav tekst)

(1999/495/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuni 1988. aasta direktiivi 88/407/EMÜ, millega nähakse ette koduveiste sperma ühendusesisese kaubanduse ning impordi suhtes kohaldatavad loomatervishoiu nõuded, [1] viimati muudetud direktiiviga 93/60/EMÜ, [2] eriti selle artikleid 10 ja 11,

ning arvestades, et:

(1) komisjoni otsuses 94/577/EÜ [3] on sätestatud loomatervishoiu nõuded ja veterinaarsertifikaadid veisesperma importimisel kolmandatest riikidest.

(2) otsuse 88/407/EMÜ artikli 4 lõikes 1 on sätestatud, et 1. jaanuarist 1999 on keelatud kauplemine selliste pullide spermaga, kelle seerumi neutralisatsiooni test või Elisa test veiste infektsioosse rinotrahheiidi/nakkava pustuloosse vulvovaginiidi suhtes on olnud positiivne ja keda ei ole vaktsineeritud vastavalt nimetatud direktiivile.

(3) otsuse 88/407/EMÜ artikli 10 lõikes 4 on sätestatud, et selle direktiivi artikli 4 sätteid ühendusesisese kauplemise kohta tuleb mutatis mutandis kohaldada impordi suhtes.

(4) otsuse 94/577/EÜ lisades A, B, C ja D sätestatud sertifikaate tuleks muuta, et täpsustada impordi suhtes kohaldatavaid tingimusi.

(5) käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 94/577/EÜ A, B, C ja D lisa 1. osa punkti 13 alapunkti d alapunktis ii muudetakse järgmiselt.

1. Sõna "või" kolmanda taande lõpus jäetakse välja.

2. Neljas taane jäetakse välja.

Artikkel 2

Käesolev otsus on adresseeritud liikmesriikidele.

Brüssel, 1. juuli 1999

Komisjoni nimel

komisjoni liige

Franz Fischler

[1] EÜT L 194, 22.7.1988, lk 10.

[2] EÜT L 186, 28.7.1993, lk 28.

[3] EÜT L 221, 26.8.1994, lk 26.

--------------------------------------------------
Euroopa Liidu Teataja L 194 , 27/07/1999 Lk 0065 - 0065



Komisjoni otsus, 26. juuli 1999, millega muudetakse teadusuuringute ja tehnoloogiaarenduse edendamise võtmemeetmete sisu ja suuna määramisel komisjoni abistavate ekspertrühmade loomist käsitlevat otsust 98/610/EÜ, Euratom (teatavaks tehtud numbri K(1999) 2359 all) (EMPs kohaldatav tekst) (1999/506/EÜ, Euratom) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Aatomienergiaühenduse asutamislepingut ning arvestades, et: (1) oma otsusega 98/610/EÜ, Euratom [1] moodustas komisjon ekspertrühmad, kes abistavad teda teadusuuringute ja tehnoloogiaarenduse edendamise võtmemeetmete sisu ja suuna määramisel; (2) sellega seoses nimetas komisjon ekspertrühmade liikmed ametisse isiklikult kaheks aastaks; kõnealuse ajavahemiku kestel võib olla tarvis nimetada ametisse uusi liikmeid, mille eesmärk on laiendada geograafilist päritolu, saavutada parem teadusliku ja tehnilise kvalifikatsiooni tasakaal ning vahetada välja liikmed, kes ei saa enam oma kohuseid täita; (3) üldpõhimõttena on vaja tagada ekspertrühmade ühtlus, lihtsustada nende haldamist komisjoni talituste poolt ning näha ette nõuetekohane läbipaistvus; (4) sellega seoses peaks uute liikmete mandaat lõppema samaaegselt varem ametisse nimetatud liikmetega, ON VASTU VÕTNUD JÄRGMISE OTSUSE: Artikkel 1 Otsuse 98/610/EÜ, Euratom artikli 4 lõike 1 esimene lõik asendatakse järgmisega: "Komisjon nimetab ekspertrühmade liikmed ametisse isiklikult kuni kaheks aastaks. Neid võib vaid ühe korra kuni kaheks aastaks ametisse tagasi nimetada." Artikkel 2 Käesolev otsus jõustub selle vastuvõtmise päeval. Brüssel, 26. juuli 1999 Komisjoni nimel komisjoni liige Édith Cresson [1] EÜT L 290, 29.10.1998, lk 57. --------------------------------------------------
Official Journal L 199 , 30/07/1999 P. 0072 - 0072



KOMISJONI OTSUS, 9. juuli 1999, millega muudetakse otsust 98/589/EÜ Hispaania karja kuuluvatele teatavatele veistele kõrvamärkide kinnitamiseks sätestatud maksimumtähtaja pikendamise kohta (teatavaks tehtud numbri K(1999) 2039 all) (EMPs kohaldatav tekst) (1999/520/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. aprilli 1997. aasta määrust (EÜ) nr 820/97, millega luuakse veiste identifitseerimise ja registreerimise ning veiseliha ja veiselihatoodete märgistamise süsteem,1 eriti selle artikli 4 lõiget 2, võttes arvesse Hispaania esitatud taotlust ning arvestades, et: 1) komisjoni otsusega 589/98/EÜ2 on Hispaania Kuningriigi puhul praktiliste raskuste tõttu veistele kõrvamärkide kinnitamiseks sätestatud maksimumtähtaega kuni kuue kuu võrra pikendatud; 2) Hispaania ametiasutuste esitatud taotluse kohaselt tuleks kõnealuse otsuse lisa muuta, et hõlmata kogu Palencia provints kolme "comarca" asemel, mis on nimetatud komisjoni otsuse 589/98/EÜ lisas; 3) see muudatus on põhjendatud, kuna kõnealuses provintsis sündinud loomad vastavad nimetatud määrusega sätestatud tingimustele; 4) käesoleva otsusega ettenähtud meetmed on kooskõlas Euroopa Põllumajanduse Arendus- ja Tagatisfondi komitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni otsuse 589/98/EÜ lisas asendatakse veerus "comarca" "Provincia Palencia" puhul viited "El Cerrato, Campos ja Saldana-Valdavia" viitega "Toda la Provincia". Artikkel 2 Käesolev otsus on adresseeritud liikmesriikidele. Brüssel, 9. juuli 1999 Komisjoni nimel komisjoni liige Franz FISCHLER 1 EÜT L 117, 7.5.1997, lk 1. 2 EÜT L 283, 21.10.1998, lk 19.
Euroopa Liidu Teataja L 209 , 07/08/1999 Lk 0033 - 0033



Komisjoni otsus, 14. juuli 1999, millega muudetakse otsuseid 94/432/EÜ ja 94/433/EÜ, milles sätestatakse sea- ja veisekasvatuse statistilisi vaatlusi käsitlevate nõukogu direktiivide 93/23/EMÜ ja 93/24/EMÜ üksikasjalikud rakenduseeskirjad (teatavaks tehtud numbri K(1999) 2080 all) (1999/547/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 1. juuni 1993. aasta direktiivi 93/23/EMÜ seakasvatuse statistiliste vaatluste kohta, [1] viimati muudetud direktiiviga 97/77/EÜ, [2] eriti selle artikli 6 lõikeid 2 ja 3, võttes arvesse nõukogu 1. juuni 1993. aasta direktiivi 93/24/EMÜ veisekasvatuse statistiliste vaatluste kohta, [3] viimati muudetud direktiiviga 97/77/EÜ, eriti selle artikli 1 lõikeid 2 ja 3, ning arvestades, et: (1) komisjoni otsustes 94/432/EÜ [4] ja 94/433/EÜ, [5] muudetud otsusega 95/380/EÜ [6] ja otsusega 99/47/EÜ, [7] sätestatakse nõukogu direktiivide 93/23/EMÜ ja 93/24/EMÜ üksikasjalikud rakenduseeskirjad; (2) liikmesriikidel võib nende taotluse korral lubada esitada aprilli või mai/juuni või augusti seavaatluse lõpptulemused piirkondliku jaotuse alusel; (3) liikmesriikidel, kus on veiseid alla 1,5 miljoni, võib lubada ühe kahest vaatlusest, kas mais/juunis või novembris/detsembris tegemata jätta; (4) eespool kirjeldatud loa saamiseks on taotluse esitanud Belgia ja Kreeka; (5) käesolevas otsuses kavandatud meetmed on kooskõlas nõukogu otsusega 72/279/EMÜ [8] asutatud alalise põllumajandusstatistika komitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 94/432/EÜ muudetakse järgmiselt: IV lisa punktis d lisatakse pealkirja "Mai/juuni" alla tekst "Belgia". Artikkel 2 Otsust 94/433/EÜ muudetakse järgmiselt: V lisa punktis b jäetakse pealkirja "November/detsember" alt välja tekst "Kreeka" ning pealkirja "Mai/juuni" alla lisatakse tekst "Kreeka". Artikkel 3 Käesolev otsus on adresseeritud liikmesriikidele. Brüssel, 14. juuli 1999 Komisjoni nimel komisjoni liige Yves-Thibault De Silguy [1] EÜT L 149, 21.6.1993, lk 1. [2] EÜT L 10, 16.1.1998, lk 28. [3] EÜT L 149, 21.6.1993, lk 5. [4] EÜT L 179, 13.7.1994, lk 22. [5] EÜT L 179, 13.7.1994, lk 27. [6] EÜT L 228, 23.9.1995, lk 25. [7] EÜT L 15, 20.1.1999, lk 10. [8] EÜT L 179, 7.8.1972, lk 1. --------------------------------------------------
Official Journal L 194 , 27/07/1999 P. 0063 - 0064



KOMISJONI OTSUS, 1. juuli 1999, millega määratakse liikmesriikide kaupa kindlaks struktuurifondide eesmärgi 3 jaoks ettenähtud kulukohustuste assigneeringute soovituslik jaotus ajavahemikuks 2000-2006 (avaldatud numbri K(1999) 1774 all) (1999/505/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. juuni 1999. aasta määrust (EÜ) nr 1260/1999, millega nähakse ette üldsätted struktuurifondide kohta,1 eriti selle artikli 7 lõike 3 esimest ja teist lõiku, ning arvestades järgmist: (1) Määruse (EÜ) nr 1260/1999 artikli 1 esimese lõigu punktis 3 sedastatakse, et struktuurifondide eesmärk 3 on ette nähtud haridus-, koolitus- ja tööhõivepoliitika ning -süsteemide kohandamise ja nüüdisajastamise toetamiseks. (2) Määruse (EÜ) nr 1260/1999 artikli 7 lõike 2 neljandas lõigus nähakse ette, et 12,3 % struktuurifondide assigneeringutest eraldatakse eesmärgile 3. (3) Määruse (EÜ) nr 1260/1999 artikli 7 lõike 3 esimeses lõigus nähakse ette, et tehes liikmesriikide kaupa ajavahemikus 2000-2006 programmitöös kasutatavate kulukohustuste assigneeringute soovituslikke jaotusi, peab komisjon kasutama arusaadavaid menetlusi. (4) Määruse (EÜ) nr 1260/1999 artikli 7 lõike 3 teises lõigus nähakse ette, et eesmärgi 3 puhul põhineb jaotus liikmesriigiti abikõlblikul rahvastikul, tööhõive olukorral ja sotsiaalse tõrjutusega ning hariduse ja koolituse tasemega seotud probleemide tõsidusel ja naiste osalusel tööturul. (5) 24. ja 25. märtsil 1999 Berliinis toimunud Euroopa Ülemkogu kohtumine kiitis eesistujariigi järeldustes heaks meetodi, mille komisjon kooskõlas määruse (EÜ) nr 1260/1999 artikli 7 lõike 3 teise lõiguga eesmärgi 3 assigneeringute soovituslikuks jaotuseks ette pani. (6) 24. ja 25. märtsil 1999 Berliinis toimunud Euroopa Ülemkogu kohtumise eesistujariigi järelduste artikli 44 punktidega d ja e määrati kindlaks teatavate konkreetsete juhtudega seotud summad ajavahemikuks 2000-2006. (7) 21. juuni 1999. aasta nõukogu istungi protokollile lisatud komisjoni seisukoht toob ära meetodi, mida komisjon kavatseb eesmärgi 3 jaoks ettenähtud assigneeringute soovituslikul jaotamisel liikmesriikide kaupa kasutada kooskõlas määruse (EÜ) nr 1260/1999 artikli 7 lõike 3 teise lõiguga, ON VASTU VÕTNUD KÄESOLEVA OTSUSE: Artikkel 1 Eesmärgi 3 jaoks ettenähtud kulukohustuste assigneeringute soovituslikud summad ajavahemikuks 2000-2006 esitatakse lisas liikmesriikide kaupa. Artikkel 2 Käesolev otsus on adresseeritud liikmesriikidele. Brüssel, 1. juuli 1999 Komisjoni nimel komisjoni liige Pádraig FLYNN LISA Struktuurifondide eesmärgi 3 jaoks ettenähtud kulukohustuste assigneeringute soovituslik jaotus ajavahemikuks 2000-2006 liikmesriikide kaupa (miljonites eurodes (1999. aasta hindades)) Liikmesriigid Assigneeringud Belgia 737 Taani 365 Saksamaa 4581 Kreeka - Hispaania 2140 Prantsusmaa 4540 Iirimaa - Itaalia 3744 Luksemburg 38 Madalmaad 1686 Austria 528 Portugal - Soome 403 Rootsi 720 Ühendkuningriik 4568 Kokku 24 050 1 EÜT L 161, 26.6.1999, lk 1.
Euroopa Liidu Teataja L 248 , 21/09/1999 Lk 0034 - 0034



Nõukogu otsus, 13. september 1999, millega nimetatakse ametisse Euroopa Liidu Nõukogu asepeasekretär (1999/630/EÜ, ESTÜ, Euratom) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 207 lõiget 2, võttes arvesse Euroopa Söe- ja Teraseühenduse asutamislepingut, eriti selle artikli 30 lõiget 2, võttes arvesse Euroopa Aatomienergiaühenduse asutamislepingut, eriti selle artikli 121 lõiget 2, ning arvestades, et Euroopa Liidu Nõukogu asepeasekretär tuleks ametisse nimetada, ON VASTU VÕTNUD JÄRGMISE OTSUSE: Artikkel 1 Pierre De Boissieu nimetatakse käesolevaga Euroopa Liidu Nõukogu asepeasekretäriks viieks aastaks alates 18. oktoobrist 1999. Artikkel 2 Nõukogu eesistuja teatab otsusest Pierre De Boissieule. See avaldatakse Euroopa Ühenduste Teatajas. Brüssel, 13. september 1999 Nõukogu nimel eesistuja T. Halonen --------------------------------------------------
Euroopa Liidu Teataja L 248 , 21/09/1999 Lk 0033 - 0033



Nõukogu otsus, 13. september 1999, millega nimetatakse ametisse Euroopa Liidu Nõukogu peasekretär, ühise välis- ja julgeolekupoliitika kõrge esindaja (1999/629/EÜ, ESTÜ, Euratom) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 207 lõiget 2, võttes arvesse Euroopa Söe- ja Teraseühenduse asutamislepingut, eriti selle artikli 30 lõiget 2, võttes arvesse Euroopa Aatomienergiaühenduse asutamislepingut, eriti selle artikli 121 lõiget 2, võttes arvesse nõukogu 29. juuli 1999 otsust 1999/543/EÜ, ESTÜ, Euratom, millega pikendatakse Jürgen Trumpfi ametiaega Euroopa Liidu Nõukogu peasekretärina, [1] võttes arvesse Jürgen Trumpfi nõusolekut loobuda ametist 17. oktoobril 1999 ning arvestades, et: uus Euroopa Liidu Nõukogu peasekretär, ühise välis- ja julgeolekupoliitika kõrge esindaja tuleks ametisse nimetada, ON VASTU VÕTNUD JÄRGMISE OTSUSE: Artikkel 1 Javier Solana Madariaga nimetatakse käesolevaga Euroopa Liidu Nõukogu peasekretäriks, ühise välis- ja julgeolekupoliitika kõrgeks esindajaks viieks aastaks alates 18. oktoobrist 1999. Artikkel 2 Nõukogu 29. juuli 1999 otsust 1999/543/EÜ, ESTÜ, Euratom, muudetakse kuivõrd see on vastuolus käesoleva otsusega. Artikkel 3 Nõukogu eesistuja teatab otsusest Javier Solana Madariagale ja Jürgen Trumpfile. See avaldatakse Euroopa Ühenduste Teatajas. Brüssel, 13. september 1999 Nõukogu nimel eesistuja T. Halonen [1] EÜT L 209, 7.8.1999, lk 28. --------------------------------------------------